11. ΝΟΜΟΘΕΤ. ΔΙΑΤΑΓΜΑ υπ’ αριθ. 851 της 15/18 Μαρτ. 1971 (ΦΕΚ Α΄ 54) Περί ιδρύσεως Γραφείου Οικονομικής Συνεργασίας και Αναπτύξεως των σχέσεων Ελλάδος και Αφρικανικών Κρατών. Άρθρ.1.-1.Συνιστάται παρά τη Ελληνική Β. Πρεσβεία εν Αντίς Αμπέμπα της Αιθιοπίας "Γραφείον Οικονομικής Συνεργασίας και Αναπτύξεως των σχέσεων Ελλάδος και Αφρικανικών Κρατών". 2.Το ανωτέρω Γραφείον υπάγεται απ’ ευθείας εις τον Υπουργόν Συντονισμού και ενεργεί κατά τας διαγραφομένας υπ’ αυτού κατευθύνσεις, εντολάς και οδηγίας, του Υπουργείου Εξωτερικών, τηρουμένου αρμοδίως ενημέρου. Άρθρ.2.-Εις το εν άρθρ. 1 του παρόντος Γραφείον ανατίθενται αι ακόλουθοι αρμοδιότητες: α)Η παρακολούθησις των εργασιών της Οικονομικής Επιτροπής δια την Αφρικήν (E.C.A.) του Οργανισμού Ηνωμένων Εθνών, και του Οργανισμού Αφρικανικής Ενότητος, ως επίσης και απάντων των Διεθνών Οργανισμών, οίτινες ασχολούνται με θέματα οικονομικής αναπτύξεως της Αφρικής και των οργανουμένων υπ’ αυτών συνεδρίων. β)Η μελέτη των λαμβανομένων αποφάσεων ως και των Προγραμμάτων Αναπτύξεως των Αφρικανικών Χωρών. γ)Η ενημέρωσις των αντιπροσώπων, των Αφρικανικών Κρατών, ως επίσης των Κυβερνήσεων τούτων περί των δυνατοτήτων των Ελληνικών Τεχνικών Εταιρειών και Γραφείων Μελετών, της Ελληνικής Βιομηχανίας, Εμπορίου, Ναυτιλίας και Γεωργίας. δ)Η αναζήτησις ευκαιριών συνεργασίας μετά των Αφρικανικών Χωρών, δια την αξιοποίησιν πλουτοπαραγωγικών πηγών και επιτάχυνσιν της οικονομικής αναπτύξεως. ε)Η ταχεία ενημέρωσις των αρμοδίων Υπηρεσιών του Υπουργείου Συντονισμού περί τοιούτων ευκαιριών συνεργασίας και η εισήγησις περί των ενδεικνυομένων ενεργειών. ς)Η μελέτη πάντων των φερομένων ενώπιον των Ελληνικών Διπλωματικών Αποστολών της Αφρικανικής Ηπείρου εμπορικής και οικονομικής, τεχνικής ή εκπολιτιστικής φύσεως θεμάτων και η εισήγησις περί του χειρισμού τούτων και ζ)Η μεσολάβησις δια την επικοινωνίαν και των Ελληνικών Επιμελητηρίων ή Συνδέσμων Εισαγωγέων -Εξαγωγέων μετ’ αντιστοίχων τοιούτων των Αφρικανικών Χωρών ή των Κυβερνήσεων τούτων. Άρθρ.3.-1.Η οργανική σύνθεσις του συνιστωμένου «Γραφείου Οικονομικής Συνεργασίας και Αναπτύξεως των σχέσεων Ελλάδος και Αφρικανικών Κρατών» περιλαμβάνει 4 εν συνόλω θέσεις, εκ των οποίων μία Αντιπροσώπου-Παρατηρητού επί βαθμώ Πληρεξουσίου Υπουργού Α΄ Τάξεως, μία Βοηθού  Παρατηρητού επί βαθμώ Συμβούλου Πρεσβείας, μία Γραμματέως Εμπορικού Συμβούλου και μία δακτυλογράφου επί βαθμώ 9ω-6ω. 2.Δια Β.Δ/τος εκδιδομένου προτάσει των Υπουργών Προεδρίας της Κυβερνήσεως και Συντονισμού, δύναται, αναλόγως των παρουσιαζομένων αναγκών, να προστίθενται εις την οργανικήν σύνθεσιν του συνιστωμένου Γραφείου μέχρι 2 θέσεις Τεχνικών Συμβούλων επί βαθμώ Συμβούλου Πρεσβείας και μέχρι 3 θέσεις Γραμματέων Εμπορικού Συμβούλου. 3.Εις την θέσιν του Αντιπροσώπου-Παρατηρητού διορίζεται επί τριετεί θητεία και τοποθετείται υπάλληλος κεκτημένος πτυχίον Νομικών ή Οικονομικών και Πολιτικών Επιστημών, ημεδαπού ή ισοτίμου αλλοδαπού Πανεπιστημίου ή της Α.Σ.Ο.Ε.Ε., εμπειρίαν επί θεμάτων οικονομικής συνεργασίας και αρτίαν γνώσιν της Αγγλικής και Γαλλικής γλώσσης. 4.Εις την θέσιν του Βοηθού-Παρατηρητού διορίζεται επί τριετεί θητεία και τοποθετείται υπάλληλος κεκτημένος πτυχίον Νομικών ή Οικονομικών και Πολιτικών Επιστημών ημεδαπού ή αλλοδαπού ισοτίμου Πανεπιστημίου ή της Α.Σ.Ο.Ε.Ε., ή Ανωτάτης Γεωπονικής Σχολής και αρτίαν γνώσιν των εν παρ. 3 αναφερομένων ξένων γλωσσών. Δια τους Τεχνικούς Συμβούλους απαιτείται δίπλωμα Ανωτάτης Τεχνικής Σχολής ή Ανωτάτης Σχολής Θετικών Επιστημών, ημεδαπών ή ισοτίμων αλλοδαπών Πολυτεχνείων ή Πανεπιστημίων. 5.Εις τας λοιπάς θέσεις (γραμματέως και δακτυλογράφου) διορίζονται επί συμβάσει ωρισμένου χρόνου και τοποθετούνται υπάλληλοι κεκτημένοι απολυτήριον Γυμνασίου ή ισοτίμου Σχολής Μέσης Εκπαιδεύσεως και αρτίαν γνώσιν μιας των εν παρ. 3 ξένων γλωσσών. 6.Αι αποδοχαί των ως άνω υπαλλήλων καθορίζονται αντιστοίχως προς τας τοιαύτας των ομοιοβάθμων των υπαλλήλων της εν Αντίς Αμπέμπα Β. Πρεσβείας. Άρθρ.4.-1.Ο διορισμός και η τοποθέτησις εις τας οργανικάς θέσεις του συνιστωμένου Γραφείου ενεργείται δι’ αποφάσεως του Υπουργού Συντονισμού. 2.Το προσωπικόν του συνιστωμένου Γραφείου, διέπεται, ως προς τα μη ρυθμιζόμενα υπό του παρόντος θέματα, υπό των οικείων διατάξεων του εκάστοτε ισχύοντος Οργανισμού του Υπουργείου Συντονισμού. Άρθρ.5.-1.Άπαν το προσωπικόν του συνιστωμένου Γραφείου έχει διπλωματικήν ιδιότητα, εφοδιάζεται δια διπλωματικού διαβατηρίου, απολαύει πάντων των ευεργετημάτων των παρεχομένων εις το διπλωματικόν προσωπικόν των Πρεσβειών, αλλ’ έπεται ιεραρχικώς τούτου. (Μετά την σελ. 162) Σελ. 162,01 Τεύχος 425-Σελ.47 460 Διάφοροι Νόμοι 40.Α.ω.11 2.Ο Αντιπρόσωπος-Παρατηρητής και ο Βοηθός Παρατηρητού, επικοινωνούν μετά των Κυβερνήσεων των Αφρικανικών Κρατών δια των παρ’ αυταίς διαπεπιστευμένων Ελλήνων διπλωματικών υπαλλήλων. Άρθρ.6.-Τα εν γένει έξοδα του Γραφείου, αντιμισθίαι προσωπικού, γραφικά, ταχυδρομικά, τηλεγραφικά και τηλεφωνικά έξοδα καθώς και αι δαπάναι ενοικίου, φωτισμού, θερμάνσεως και καθαριότητος, εφ’ όσον δεν διατίθεται κατάλληλος χώρος εν τω Πρεσβευτικώ Καταστήματι, και τα λοιπά κατά τον παρόντα Νόμον έξοδα και δαπάναι της λειτουργίας του Γραφείου, ή τα οδοιπορικά έξοδα και αποζημιώσεις δι’ υπηρεσιακάς μετακινήσεις, βαρύνουν τον προϋπολογισμόν του Υπουργείου Συντονισμού, εντέλλονται δε άπαντα υπό του Υπουργού Συντονισμού, χορηγουμένης προς τούτο παγίας προκαταβολής. Άρθρ.7.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. 